Το Βαλτοτόπι παλαιότερα ονομαζόταν "Δάμποβο". Ορισμένοι κάτοικοι προ των Βαλκανικών πολέμων του 1912-13, ασπάστηκαν την Εξαρχία, αλλά η πλειοψηφία διατήρησε την Ελληνική της συνείδηση. Μετά την ανταλλαγή πληθυσμών στο χωριό εγκαταστάθηκαν πρόσφυγες που ήρθαν κυρίως από το χωριό Κίζδερβεντ της Μ. Ασίας. Οι κάτοικοι του Κίζδερβέντ μιλούσαν ένα περίεργο ιδίωμα και γι αυτό τους ονόμαζαν ""τρακατρούκες"". Οι τρακατρούκες είναι Έλληνες Μακεδόνες από την Αχρίδα, οι οποίοι μετακινήθηκαν βίαια προς τη Μικρά Ασία, κατά τη διάρκεια της τουρκοκρατίας, λόγω των συνεχών επαναστάσεων των κατοίκων της Αχρίδας.